Врз основа на член 122, 123 и 124 од Закон за водите (Службен Весник на Р.М. бр. 87/08….52/16), член 19 став 2 точка 11 од Статутот на Општина Берово (Службен гласник на Општина Берово бр.13/02,18/07, 30/08 и 20/10), Советот на општина Берово на седницата одржана на 30.11. 2018 година донесе:

**ПРОГРАМА ЗА ЗАШТИТА ОД ШТЕТНО ДЕЈСТВО НА ВОДИТЕ**

**Општински Акционен план за чистење на природни водотеци и речни корита во сливот на река Брегалница за 2019 година**

Член 1

Заштитата од штетното дејство на водите опфаќа активности и мерки за заштита и одбрана од поплави, заштита од ерозија и порои , одбрана од замрзнување на површинските водни тела , како и отстранување на последиците од таквите штетни дејствија на водите.

Член 2

Како можни жаришта за поплавување на населени места како и земјоделско земјиште во Општина Берово од природни водотеци на кои е потребна интервенција за заштита од поплавување се наведуваат следните водотеци и реки кои преку овој акциски план се предвидуваат за чистење:

* **"Колачински поток"** во должина од 1650 м. Ќе се работи на продлабочување на коритото и оформување на косините во должина од **1500 м** односно од спојот на патот за Колачина до вливот во р. Брегалница.
* Природниот водотек **"Маначиски поток"** кој се протега покрај улиците „Вељко Влаховиќ“ и улицата „Балканска" предизвикува поплави за врема на порои и е потребно чистење на наносот и транспортирање на истиот во депонија. Предвидено е да се чисти потегот низводно од улицата „Борис Кидрич“ и узводно покрај улицата „Балканска" L = **1000 м**.
* Природниот водотек **„Ормански поток"** кој се протега покрај улицата „Индустриска“ и преку ул „Маршал Титo" оди до р. Брегалница и е потребно чистење на наносот во должина од **1800** **м** со копање и исфрлање на вишокот материјал во депонија на растојание до 3,0 км.
* Чистење на нанос во нерегулирано „**Корито на река Брегалница“** узводно од мостот на ул. „11 Октомври“ до граница на опфат на урбанистички план, и низводно од пешачкиот мост на ул. „Вељко Влахович“ до Мост на регионалниот патен правец Берово-Струмица во должина од **1000 м**.
* „**Ратевска река“** низводно од најкритичната делница „Ѓердови воденици“ до вливот на река Брегалница во должина од 5 000 м од кои за чистење се **1500 м**. Главно интервенцијата ќе се состои од чистење на наносот и продлабочување на коритото а материјалот ќе се користи за насипување на бреговите и оформување на косините.
* „**Русинска река“ -** предвидени активности за чистење се наоѓа во село Русиново од завршетокот на улица „Димитар Влахов“ до под мостот на улица „11 Октомври“ во должина од **500 метри**, а се состои од чистење на наноси, вегетација и проширување на речното корито.
* „**Дворишка река“** покрај локалниот пат Студенец – Двориште во должина **од 950 м.** Ќе се работи на чистење на нанос, продлабочување на коритото со формирање на косини на брегот спроти локалниот пат.

Член 3

Средствата за финансирање на предвидените активности во рамки на оваа Програма во вредност од 970.000,00 денари ќе бидат обезбедени од Буџетот на Општина Берово од програма Ј2- одведување и пречистување на отпадни води.

Член 4

Оваа Програма влегува во сила со денот на објавување во „ Службен гласник на Општина Берово„.

Бр. 09- 3945/1 Совет на општина Берово

30.11.2018 година Претседател

Берово Јован Матеничарски